POZIV ZA SUDJELOVANJE U SAVJETOVANJU SA ZAINTERESIRANOM JAVNOŠĆU
Na temelju članka 11. Zakona o pravu na pristup informacijama (Narodne novine, br. 25/12, 85/15 i 69/22) i članka 15. Zakona o javnoj nabavi (Narodne novine, br. 120/16 i 114/22), Osnovna škola Nedelišće otvara savjetovanje sa zainteresiranom javnošću o Nacrtu Pravilnika o provedbi postupaka jednostavne nabave Osnovne škole Nedelišće.
· Nacrt Pravilnika o provedbi postupaka jednostavne nabave Osnovne škole Nedelišće

Cilj i svrha donošenja Pravilnika o provedbi postupaka jednostavne nabave 
Ovim Pravilnikom uređuje se postupak koji prethodi stvaranju ugovornog odnosa za nabavu robe, radova i usluga procijenjene vrijednosti manje od pragova utvrđenih Zakonom o javnoj nabavi. Cilj donošenja novog Pravilnika je usklađivanje s pozitivnim pravnim propisima, povećanje transparentnosti te osiguranje učinkovitog i ekonomičnog trošenja proračunskih sredstava škole.
Trajanje savjetovanja
· Početak savjetovanja: 10. srpnja 2026.
· Završetak savjetovanja: 10. kolovoz 2026. 

Način sudjelovanja i podnošenja primjedbi
Pozivaju se predstavnici zainteresirane javnosti, građani, pravne osobe i gospodarski subjekti da dostave svoje obrazložene primjedbe, prijedloge i mišljenja na predloženi Nacrt Pravilnika o provedbi postupaka jednostavne nabave.
· Prijedlozi se dostavljaju isključivo putem priloženog Obrasca za sudjelovanje u savjetovanju.
· Popunjeni obrazac potrebno je poslati elektroničkom poštom na adresu: os-nedelisce@os-nedelisce.skole.hr  s naznakom predmeta: "Savjetovanje – Pravilnik o provedbi postupaka jednostavne nabave".

Objava rezultata
[bookmark: _GoBack]Po završetku savjetovanja, sve pristigle primjedbe bit će razmotrene. Škola će najkasnije do 31. kolovoza 2026. izraditi i na svojoj internetskoj stranici objaviti Izvješće o provedenom savjetovanju sa zainteresiranom javnošću. Primjedbe koje ne budu dostavljene na čitljivom i popunjenom obrascu ili budu zaprimljene nakon isteka roka, neće se uzimati u obzir. Anonimne, uvredljive i irelevantne primjedbe neće se objaviti.
Prilozi uz ovaj poziv:
1. Nacrt Pravilnika o provedbi postupaka jednostavne nabave.
2. Obrazac za sudjelovanje u savjetovanju s javnošću.


